 **SINDHI HIGH SCHOOL, BENGALURU**

**HALF YEARLY EXAMINATION (2022-23)**

**SUBJECT- L2 HINDI**

**CLASS: VIII MAX-MARKS: 80**

**DATE: 22.9.2022 READING TIME: 8.00am to 8.15am**

**No. of Sides: 10 WRITING TIME: 8.15am to 11.15am**

**---------------------------------------------------------------------------------------**

**निर्देश-**

1. इस प्रश्न-पत्र में चार खंड हैं-क, ख, ग और घ
2. खंड क-अपठित गद्यांश 10 अंक
3. खंड ख-व्याकरण 20 अंक
4. पाठय पुस्तकें 35 अंक
5. लेखन 15 अंक
6. चारों खंडों के प्रश्नों के उत्तर देना अनिवार्य है ।
7. यथासंभव प्रश्नों के उपभागों के उत्तर क्रमश: लिखिए ।
8. कृपया जाँच लें कि इस प्रश्न-पत्र में 16 प्रश्न हैं ।

**(खंड-क)**

**I.****निम्नलिखित गद्यांश को ध्यानपूर्वक पढ़िए और उस पर आधारित प्रश्नों के उत्तर**

**उपयुक्त विकल्प द्वारा दीजिए । 5**

परिश्रम उन्नति का द्वार है । मनुष्य परिश्रम के सहारे ही जंगली अवस्था से वर्तमान विकसित अवस्था तक पहुँचा है । उसी के सहारे उसने अन्न उपजाया, वस्त्र बनाए, घर, मकान, बाँध, पुल, सड़कें बनाईं । तकनीक का विकास किया, जिसके सहारे आज यह जगमगाती सभ्यता चल रही है । परिश्रम केवल शरीर की क्रियाओं का ही नाम नहीं है । मन तथा बुद्धि से किया गया परिश्रम भी परिश्रम कहलाता है । हर श्रम में बुद्धि तथा विवेक का पूरा योग रहता है । परिश्रम का सबसे बड़ा लाभ यह है कि इससे लक्ष्य प्राप्त करने में सहायता मिलती है । परिश्रम करने वाला मनुष्य सदा सुखी रहता है । उसे मन-ही-मन प्रसन्नता रहती है कि उसने जो भी भोगा, उसके बदले उसने कुछ कर्म भी किया । परिश्रमी व्यक्ति का जीवन स्वाभिमान से पूर्ण होता है, वह अपने भाग्य का निर्माता होता है । उसमें आत्म-विश्वास होता है । परिश्रमी व्यक्ति किसी भी संकट को बहादुरी से झेलता है तथा उससे संघर्ष करता है । परिश्रम कामधेनु है जिससे मनुष्य की सब इच्छाएँ पूरी हो सकती हैं । मनुष्य को मरते दम तक परिश्रम का साथ नहीं छोड़ना चाहिए । जो परिश्रम से इनकार करता है, वह जीवन में पिछड़ जाता है ।

**क.** उन्नति का द्वार क्या है ?  
 (i) परिश्रम (ii) मन (iii) बुद्धि (iv) विवेक

**ख.** परिश्रम का सबसे बड़ा लाभ क्या है ?  
 (i) मन तथा बुद्धि पर नियंत्रण (ii) बुद्धि तथा विवेक का पूरा योग रहता है  
 (iii) लक्ष्य प्राप्ति में सहायक (iv) इनमें से कोई नहीं

**ग.** मनुष्य ने परिश्रम से किसका निर्माण किया ?  
 (i) घर, मकान (ii) भवन, बाँध  
 (iii) पुल, सड़कें (iv) उपरोक्त सभी

**घ.** परिश्रमी व्यक्ति का जीवन कैसा होता है ?  
 (i) संघर्ष से भरा (ii) स्वाभिमान से भरा  
 (iii) आत्मविश्वास से भरा (iv) मुसीबतों से घिरा

**ड़** परिश्रम को किसके समान माना गया है ?  
 (i) कल्पवृक्ष के समान (ii) सब इच्छाएँ पूरी करने वाला  
 (iii) सब आशाएँ पूरी करने वाला (iv) कामधेनु के समान

**II.** **निम्नलिखित गद्यांश को ध्यानपूर्वक पढ़िए और उस पर आधारित प्रश्नों के उत्तर उपयुक्त विकल्प द्वारा दीजिए । 5**

भारत में विशेष ऋतुओं से संबंध रखने वाले त्योहारों की कमी नहीं है । वसंतपंचमी, होली, श्रावण तीज, शरद पूर्णिमा, लोहड़ी, पोंगल, बैसाखी आदि त्योहार किसी न किसी रूप में सारे देश में मनाए जाते हैं । सभी जानते हैं कि इनका संबंध विशेष ऋतुओं से ही है । वसंतपंचमी और होली वासंती रंग और मस्ती के त्योहार हैं । श्रावण तीज मस्ती के प्रतीक झूलों का त्योहार है । शरद पूर्णिमा वर्षा ऋतु के बाद वायु-मंडल और वातावरण की निर्मलता का संदेश देने वाला त्योहार है । लोहड़ी और पोंगल शीत-ऋतु की भरपूरता में मनाए जाने वाले त्योहार हैं । इसमें रेवड़ी, मूँगफली, तिल-गुड़, घी-खिचड़ी आदि खाने की परंपरा है, वास्तव में यह सरदी से बचाव और स्वास्थ्य-सुधार का उपाय है, यद्यपि कुछ धार्मिक-अध्यात्मिक बातें, कथाएँ और परंपराएँ भी इनके साथ जुड़ गई हैं । बैसाखी गेहूँ की नई फसल आने और ऋतु-परिवर्तन की सूचना देने वाला त्योहार है । इनके अतिरिक्त भी लोग ऋतुओं से संबंधित स्थानीय स्तर के त्योहार मनाते हैं । सभी में मेल-मिलाप, आनंद-मौज की प्रधानता रहा करती है । इस प्रकार भारत में पारिवारिक-सामाजिक संबंधों का महत्त्व बताने वाले कुछ त्योहार भी बड़े चाव, बड़ी धूमधाम से मनाए जाते हैं । रक्षा-बंधन और भाई दूज भाई-बहन के स्नेहपूर्ण रिश्ते को प्रकट करने वाले त्योहार हैं ।

**क.** भारत में विशेष ऋतुओं से संबंध रखने वाले कौन-कौन-से त्योहार हैं ?  
 (i) वसंतपंचमी (ii) होली, श्रावण तीज

(iii) शरद पूर्णिमा, लोहड़ी (iv) उपरोक्त सभी

**ख.**  शरद पूर्णिमा त्योहार क्या संदेश देता है ?  
 (i) मस्ती का संदेश (ii) वायुमंडल और वातावरण की निर्मलता  
 (iii) ऋतु परिवर्तन की सूचना (iv) स्वास्थ्य सुधार

**ग.** शीत ऋतु की भरपूरता में कौन-कौन-से त्योहार मनाए जाते हैं ?  
 (i) वसंतपंचमी (ii) पोंगल (iii) लोहड़ी (iv) पोंगल और लोहड़ी

**घ.** कृषि-प्रधान प्रांतों में कौन-सा त्योहार मनाया जाता है ?  
 (i) बैसाखी (ii) लोहड़ी (iii) होली (iv) पोंगल

**ड़** भारत में पारिवारिक-सामाजिक संबंधों का महत्त्व बताने वाला त्योहार कौन-से हैं ?

(i) रक्षाबंधन (ii) भाई दूज (iii) वसंतपंचमी (iv) रक्षाबंधन और भाई दूज

**(खंड-ख)**

**III. क.** संधि विच्छेद कीजिए- उच्चारण **1**

**ख.** निम्नलिखित शब्दों की संधि कीजिए**- 1**

(i) राम+अयन (ii) सत+मार्ग

**ग.** दिए गए उपसर्गों से एक-एक शब्द बनाइए । **1**

(i) अव (ii) सु

**घ.** निम्नलिखित शब्दों से उपसर्ग और मूल शब्द अलग कीजिए । **1**

(i) चौराहा या (ii) भरपेट

**IV. क.** दिए गए प्रत्ययों से एक-एक शब्द बनाइए | **1**

(i) आन (ii) इया

**ख.** निम्नलिखित शब्दों से प्रत्यय अलग कीजिए | **1**

1. सजावट (ii) चित्रहार

**ग.** निम्नलिखित शब्दों के एक-एक पर्यायवाची लिखिए |1

(i) किनारा (ii) झंडा

**घ.** दिए गए शब्दों के एक-एक अर्थ लिखिए |  **1**

(i) अर्थ (ii) तात

**V. क.** अनेक शब्दों के लिए एक शब्द लिखिए | **1**

(i) जो काम से जी चुराए (ii) जिसे जीता न जा सके

**ख.** सुनीता इस------गई है| उचित शब्द से रिक्त स्थान की पूर्ति

कीजिए | (ओर/और) **1**

**ग.** नीचे दिए गए शब्दों केविलोम शब्द लिखिए-1

(i) आहार (ii) कृपण

**घ.** लिंग परिवर्तन कर वाक्य दोबारा लिखिए ।2

(i) सुप्रिया का नौकर अच्छा है । (ii) माली फूल तोड़ रहा था ।

**ड़**  अमूल्य-बहुमूल्य शब्दों का अर्थ द्वारा अंतर स्पष्ट कीजिए । **1**

**VI. क.** निम्नलिखित शब्दों केवचन बदलिए- **1**

(i) सेना (ii) कर्मचारी

**ख.** रेखांकित शब्दों को पहचानकरसर्वनाम के भेद लिखिए। **2**

(i) पानी में कुछ गिर गया है। (ii) मैं स्वयं पत्र लिख दूँगा ।

**ग.** अशुद्ध वाक्य को शुद्धकीजिए । **1**

वह प्रभु को दर्शन करने आया था ।

**घ.** दिए गए मुहावरों का वाक्यों में प्रयोग कीजिए**- 2**

(i) दुम दबाकर भागना (ii) पीठ दिखाना

**(खंड-ग)**

**VII.** **निम्नलिखित पद्यांश को ध्यानपूर्वक पढ़िए और उस पर आधारित प्रश्नों के**

**उत्तर उपयुक्त विकल्प द्वारा दीजिए । 5**

नहीं, यह सबसे कठिन समय नहीं!  
अभी भी दबा है चिड़िया की  
चोंच में तिनका  
और वह उड़ने की तैयारी में है!  
अभी भी झरती हुई पत्ती  
थामने को बैठा है हाथ एक  
अभी भी एक रेलगाड़ी जाती है गंतव्य तक।

जहाँ कोई कर रहा होगा प्रतीक्षा  
अभी भी कहता है कोई किसी को  
जल्दी आ जाओ कि अब  
सूरज डूबने का वक्त हो गया  
अभी कहा जाता है  
उस कथा का आखिरी हिस्सा  
जो बूढ़ी नानी सुना रही सदियों से  
दुनिया के तमाम बच्चों को  
अभी आती है एक बस  
अंतरिक्ष के पार की दुनिया से  
लाएगी बचे हुए लोगों की खबर!  
नहीं, यह सबसे कठिन समय नहीं।

**क.** इस कविता के रचयिता कौन हैं?  
 (i) सुभद्रा कुमारी चौहान (ii) महादेवी वर्मा  
 (iii) जया जादवानी (iv) सूर्यकांत त्रिपाठी निराला

**ख.** चिड़िया चोंच में तिनका दबाए उड़ने की तैयारी में क्यों है ?  
 (i) वह घोंसले का निर्माण करना चाहती है (ii) ठंड से बचना चाहती है  
 (iii) तिनके एकत्रित करना चाहती है (iv) बच्चे को ढूँढने जाने की तैयारी में है

**ग.** सदियों से कहानी कौन सुनाती आ रही है?  
 (i) बूढ़ी दादी (ii) बूढ़ी नानी  
 (iii) पड़ोसिन (iv) माता जी

**घ.** कविता में कवयित्री का कौन-सा दृष्टिकोण प्रकट हुआ है ?  
 (i) आशावादी (ii) निराशावादी  
 (iii) रूढ़िवादी (iv) परंपरावादी

**ड़** अंतरिक्ष के पार लोग क्यों जाते हैं ?  
 (i) घूमने (ii) कुछ नए कार्य करने  
 (iii) नई जानकारियाँ प्राप्त करने (iv) संदेश लाने

**VIII. निम्नलिखित गद्यांश को ध्यानपूर्वक पढ़िए और उस पर आधारित प्रश्नों के**

**उत्तर उपयुक्त विकल्प द्वारा दीजिए । 5**

आज देश में ऐसे लोगों की कमी नहीं है जो अपने पुरखों की चिट्ठियों को सहेज और सँजोकर विरासत के रूप में रखे हुए हों या फिर बड़े-बड़े लेखक, पत्रकारों, उद्यमी, कवि, प्रशासक, संन्यासी या किसान, इनकी पत्र रचनाएँ अपने आप में अनुसंधान का विषय हैं। अगर आज जैसे संचार साधन होते तो पंडित नेहरू अपनी पुत्री इंदिरा गांधी को फोन करते, पर तब पिता के पत्र पुत्री के नाम नहीं लिखे जाते जो देश के करोड़ों लोगों को प्रेरणा देते हैं। पत्रों को तो आप सहेजकर रख लेते हैं पर एस.एम.एस संदेशों को आप जल्दी ही भूल जाते हैं। कितने संदेशों को आप सहेजकर रख सकते हैं ? तमाम महान हस्तियों की तो सबसे बड़ी यादगार या धरोहर उनके द्वारा लिखे गए पत्र ही हैं। भारत में इस श्रेणी में राष्ट्रपिता महात्मा गांधी को सबसे आगे की श्रेणी में रखा जा सकता है।

**क.** लोग अपने पुरखों की चिट्ठियों को किस रूप में सँजोकर रखते हैं? (i) विरासत के रूप में (ii) यादगार के रूप में  
 (iii) दिखाने के लिए (iv) पढ़ने के लिए

**ख.** पंडित नेहरू किसे पत्र लिखा करते थे?  
 (i) गांधी जी को (ii) मोती लाल नेहरू को  
 (iii) इंदिरा गांधी को (iv) राजीव गांधी को

**ग.** अगर नेहरू जी के समय में आज जैसे संचार के साधन होते तो वे क्या करते?  
 (i) एस.एम.एस (ii) फ़ोन करते  
 (iii) पत्र लिखते (iv) ई-मेल करते

**घ.** पंडित नेहरू के पत्र हमें क्या देते हैं?  
 (i) शिक्षा (ii) उमंग  
 (iii) प्रेरणा (iv) राष्ट्रभक्ति

**ड़** पत्र और एस.एम.एस. में क्या अंतर है?

(i) पत्रों को सहेजकर रखा जा सकता है, एस. एम. एस. को भी

(ii) पत्रों को लंबे समय तक सहेजकर रखा जा सकता है, एस. एम. एस. को सीमित

समय तक ही रखा जा सकता है

(iii) पत्रों को सहेजकर नहीं रखा जा सकता है, एस. एम. एस. को रखा जा सकता है

(iv) इनमें से किसी को सहेजकर नहीं रखा जा सकता है

**IX. निम्नलिखित गद्यांश को ध्यानपूर्वक पढ़िए और उस पर आधारित प्रश्नों के**

**उत्तर उपयुक्त विकल्प द्वारा दीजिए । 5**

क्या यही भारतवर्ष है जिसका सपना तिलक और गांधी ने देखा था? रवींद्रनाथ ठाकर और मदनमोहन मालवीय का महान संस्कृति-सभ्य भारतवर्ष किस अतीत के गह्वर में डूब गया? आर्य और द्रविड़, हिंदू और मुसलमान, यूरोपीय और भारतीय आदर्शों की मिलन-भूमि ‘मानव महा-समुद्र’ क्या सूख ही गया? मेरा मन कहता है ऐसा हो नहीं सकता। हमारे महान मनीषियों के सपनों का भारत है और रहेगा। यह सही है कि इन दिनों कुछ ऐसा माहौल बना है कि ईमानदारी से मेहनत करके जीविका चलानेवाले निरीह और भोले-भाले श्रमजीवी पिस रहे हैं और झूठ तथा फ़रेब का रोज़गार करने वाले फल-फूल रहे हैं। ईमानदारी को मूर्खता का पर्याय समझा जाने लगा है, सच्चाई केवल भीरु और बेबस लोगों के हिस्से पड़ी है। ऐसी स्थिति में जीवन के महान मूल्यों के बारे में लोगों की आस्था हिलने लगी है। दोषों का पर्दाफाश करना बुरी बात नहीं है। बुराई यह मालूम होती है कि किसी के आचरण के गलत पक्ष को उद्घाटित करके उसमें रस लिया जाता है और दोषोद्घाटन को एकमात्र कर्तव्य मान लिया जाता है। बुराई में रस लेना बुरी बात है, अच्छाई में उतना ही रस लेकर उजागर न करना और भी बुरी बात है। सैकड़ों घटनाएँ ऐसी घटती हैं जिन्हें उजागर करने से लोक-चित्त में अच्छाई के प्रति अच्छी भावना जगती है।

**क.** भारतवर्ष की महान सभ्य संस्कृति कहाँ डूब गई?  
 (i) सागर में (ii) पाश्चात्य देशों में  
 (iii) अतीत के गह्वर में (iv) युद्ध में

**ख.** आज के माहौल में कौन अधिक परेशान है?  
 (i) ईमानदार लोग (ii) मेहनत करने वाले  
 (iii) निरीह और भोले-भाले लोग (iv) उपर्युक्त सभी

**ग.** आचरण के गलत पक्ष को आनंद लेने के लिए उद्घाटित करना एक-------है । (i) अच्छाई (ii) सच्चाई (iii) भलाई (iv) बुराई

**घ.** गद्यांश से क्या सीख मिलती है ?  
 (i) दूसरों के दोष छिपाने की (ii) दूसरों के दोष प्रकट करने की   
 (iii) दूसरों की अच्छाइयाँ सभी के सामने लाने की (iv) दूसरों की बुराई में आनंद लेने की

**ड़** क्या निराश हुआ जाए पाठ के लेखक का नाम बताइए ।  
 (i) हरिशंकर परसाई (ii) कामतानाथ  
 (iii) हजारी प्रसाद द्विवेदी (iv) रामधारी सिंह दिनकर

**X.** पठित पाठों के आधार पर प्रश्नों के उत्तर लिखिए । **2X4=8**

1. मशीनी युग से बदलू के जीवन में क्या बदलाव आया ?
2. ’मैं हर पेड़ को अपना दुश्मन समझ रहा था’ -लेखक पेड़ों को दुश्मन क्यों समझ रहा था ? कारण बताइए ।
3. लेखक ने स्वीकार किया है कि लोगों ने उन्हें भी धोखा दिया है फिर भी वह निराश नहीं है । आपके विचार से इस बात का क्या कारण हो सकता है ?
4. बचपन में लेखक अपने मामा के गाँव चाव से क्यों जाता था और बदलू को ’बदलू मामा’ न कहकर ’बदलू काका’ क्यों कहता था ?

**ÄXI.** पठित पाठों के आधार पर किन्हीं दो प्रश्नों के उत्तर दीजिए । **3X2=6**

1. कवि पुष्पों की तंद्रा और आलस्य दूर करने के लिए क्या करना चाहता है ?
2. कवि ने अपने आने को उल्लास और जाने को आँसू बनकर बह जाना क्यों कहा है ?
3. कवि ने पक्षी और बादल को भगवान के डाकिए क्यों बताया है? स्पष्ट कीजिए ।

**XII.** पूरक पाठय पुस्तक**(**भारत की खोज**)** के आधार पर प्रश्नों के उत्तर दीजिए। **2x3=6**

1. अहमदनगर किले में रहकर नेहरू जी ने क्या कार्य प्रारंभ किया ?
2. भगवदगीता पर दो-तीन वाक्य लिखिए।
3. कलिंग युद्ध ने अशोक के मन पर क्या प्रभाव डाला ?

**(खंड-घ)**

**XIII.** दिए गए संकेत बिंदुओं के आधार पर निम्नलिखित में से किसी एक विषय पर

(80-100) शब्दों में अनुच्छेद लिखिए ।  **5**

1. जब मैंने पहली बार बस-यात्रा की

* बस-यात्रा के लिए उत्साह
* रोमांचक अनुभूति
* अविस्मरणीय यात्रा

1. विज्ञापन: हमारा जीवन

* विज्ञापन का उद्देश्य
* विज्ञापन के प्रकार
* विज्ञापनों का जीवन पर प्रभाव
* विज्ञापनों का सामाजिक दायित्व

1. कंप्यूटर: विज्ञान का अद्भुत वरदान

* विज्ञान की अद्भुत देन
* कंप्यूटर की उपयोगिता
* नित्य नए प्रयोग
* इंटरनेट के साथ जुड़ाव

**XIV.** अपनी सखी को पत्र लिखिए, जिसमें परीक्षा में असफल होने पर उसे सांत्वना दी

गई हो । **5**

**अथवा**

विद्यालय में हुए वार्षिकोत्सव का वर्णन करते हुए अपने मित्र को पत्र लिखिए ।

**XV.** पुस्तक विक्रेता की दुकान पर किताबें खरीदने आए छात्र और दुकानदार की बातचीत

को संवाद रूप में लिखिए । **5**

**अथवा**

परीक्षा के बाद पुत्र और पिता के मध्य हुई बातचीत को संवाद रूप में लिखिए ।

\*\*\*\*\*\*\*\*\*\*\*