**

**Sindhi High School, Hebbal**

**I- PERIODIC TEST – [2022-23]**

**Subject: L2-Kannada**

**Max.Marks:30**

**Class-VIII Reading time: 8:00 to 8:10 am**

**Date: 01.08.2022 Writing time: 8:10 to 9:10 am**

**No. of sides: 2**

**General Instructions:**

\*Write your Name, Roll number, Section in the answer script.

\*Read all the Questions carefully.

\*Answer all the Questions and write neatly.

I. **ಕೆಳಗಿನ ಗದ್ಯಭಾಗವನ್ನು ಓದಿ ಕೊಂಡು, ಕೊಟ್ಟಿರುವ ಪ್ರಶ್ನೆಗಳಿಗೆ ಸರಿಯಾದ ಉತ್ತರವನ್ನು**

**ಆರಿಸಿ ಬರೆಯಿರಿ. (1X5=5)**

ಯುಗಾದಿ ಅಥವಾ ಉಗಾದಿ ಚೈತ್ರ ಮಾಸದ ಮೊದಲ ದಿನ. "ಯುಗಾದಿ" ಪದದ ಉತ್ಪತ್ತಿ "ಯುಗ+ಆದಿ" - ಹೊಸ ಯುಗದ ಆರಂಭ ಎಂದರ್ಥ.ಯುಗಾದಿಯನ್ನು ಹೊಸ ವರ್ಷದ ಹಬ್ಬವಾಗಿ ಕರ್ನಾಟಕ ,ಆಂಧ್ರ ಪ್ರದೇಶಗಳಲ್ಲಿ ಆಚರಿಸುವರು.

ಅಂದು ತಳಿರು ತೋರಣವನ್ನು ಮನೆಯ ಮುಂಬಾಗಿಲಿಗೆ ಮತ್ತು ದೇವರ ಮನೆಯ ಬಾಗಿಲಿಗೆ ಕಟ್ಟುವರು.ಮನೆಯ ಮುಂದೆ ಬಣ್ಣ ಬಣ್ಣದ ರಂಗೋಲಿಯನ್ನಿಡುವರು. ಮುಂಜಾನೆ ಬೇಗನೆದ್ದು ಅಭ್ಯಂಜನಮಾಡಿ, ಪುಣ್ಯಾಹ ಮಂತ್ರಗಳನ್ನು ಉಚ್ಚರಿಸಿ, ಮಾವಿನೆಲೆಯಿಂದ ಮನೆಯ ಎಲ್ಲಾ ಕಡೆ ಕಳಶದ ನೀರನ್ನು ಸಿಂಪಡಿಸುವರು. ನಂತರ ಹೊಸ ಬಟ್ಟೆ ಧರಿಸಿ,ದೇವರ ಪೂಜೆಮಾಡುವರು.

ಯುಗಾದಿ ಹಬ್ಬದ ಸಾಂಪ್ರದಾಯಿಕ ಆಚರಣೆಗಳಲ್ಲಿ ಕೆಲವೆಂದರೆ ಸೂರ್ಯ ನಮಸ್ಕಾರ, ಪಂಚಾಂಗದ ಪೂಜೆ, ಹಾಗೂ ಬೇವು-ಬೆಲ್ಲಸೇವನೆ ಸರ್ವೇ-ಸಾಮಾನ್ಯ.

ಜೀವನದಲ್ಲಿ ಸಿಹಿ-ಕಹಿಗಳೆರಡನ್ನೂ ಪಡೆಯಬೇಕೆಂದು ನೆನಪಿಸಲು ಬೇವು-ಬೆಲ್ಲಗಳ ಮಿಶ್ರಣವನ್ನು ತಿನ್ನಲಾಗುತ್ತದೆ.

ಯುಗಾದಿಯೆಂದರೆ ಹೊಸವರ್ಷದ ಆರಂಭದ ದಿನವಾದರೂ ಭಾರತದಲ್ಲಿ ಈ ದಿನವನ್ನು ನಿರ್ಧರಿಸುವ ರೀತಿ ಹಲವಾರಿವೆ.ಮುಖ್ಯವಾಗಿ ಚಾಂದ್ರಮಾನ ಹಾಗೂ ಸೌರಮಾನ ಎಂಬ ಎರಡು ಪ್ರಭೇದಗಳಿದ್ದು, ಹಿಂದೂ ಧರ್ಮದ ವೇದಾಂಗ ಜ್ಯೋತಿಷ ಶಾಸ್ತ್ರದಿಂದ ನಿರ್ಣಯಗೊಳ್ಳುತ್ತದೆ. ಚಂದ್ರನ ಚಲನೆಯನ್ನಾಧರಿಸಿ, ದಿನಗಣನೆ ಮಾಡುವುದನ್ನು 'ಚಾಂದ್ರಮಾನ' ಹಾಗೂ ಸೂರ್ಯನ ಗತಿಯಿಂದ ಎಣಿಕೆ ಮಾಡುವುದನ್ನು 'ಸೌರಮಾನ' ಎನ್ನುತ್ತಾರೆ. ಕರ್ನಾಟಕದಲ್ಲಿ ಚಾಂದ್ರಮಾನಪದ್ಧತಿ ಮೊದಲಿನಿಂದಲೂ ರೂಢಿಯಲ್ಲಿದೆ.

ಚಳಿಗಾಲದಲ್ಲಿ ಮರ-ಗಿಡಗಳ ಎಲೆಗಳು ಉದುರಿ ಬರಡಾದಂತೆ ಕಾಣುತ್ತದೆ. ವಸಂತ ನಾಗಮನದಿಂದ ಕೊಂಬೆಗಳು ಚಿಗುರೊಡೆದು ಹೊಸ ಉತ್ಸಾಹವನ್ನು ತುಂಬಿಕೊಳ್ಳುತ್ತದೆ. ಪ್ರಕೃತಿಯಲ್ಲಿ ನವ ಚೈತನ್ಯ ಮೂಡುತ್ತದೆ. ಭೂಮಿತಾಯಿ ನವವಧುವಿನಂತೆ ಕಾಣುತ್ತಾಳೆ. ಮರಗಿಡಗಳು ಮೈತುಂಬಿಕೊಂಡು ಮುಗುಳು ನಗುತ್ತವೆ. ಕೋಗಿಲೆಯ ಮಧುರ ಧ್ವನಿಯ ಜೊತೆಗೆ ಪಕ್ಷಿಗಳ ಚಿಲಿಪಿಲಿನಾದ ಕೇಳಿ ಬರುತ್ತದೆ.ಎಲ್ಲೆಲ್ಲೂ ಸಂಭ್ರಮ ಎದ್ದು ಕಾಣುತ್ತದೆ.

**ಪ್ರಶ್ನೆಗಳು:**

1. ಕರ್ನಾಟಕದಲ್ಲಿ ಯುಗಾದಿ ಹಬ್ಬವನ್ನು ಈ ಪದ್ಧತಿಯಂತೆ ಆಚರಿಸುವರು.

(ಅ) ಹವಾಮಾನ (ಆ) ಚಾಂದ್ರಮಾನ

(ಇ) ಸೌರಮಾನ (ಈ) ತಾಪಮಾನ

2. ಪ್ರಕೃತಿಯಲ್ಲಿ ನವ ಚೈತನ್ಯ ತುಂಬಿ ಭೂಮಿತಾಯಿ ಹೀಗೆ ಕಾಣುತ್ತಾಳೆ.

(ಅ) ನವ ಜೀವದಂತೆ (ಆ) ನವ ಶಕ್ತಿಯಂತೆ

(ಇ) ನವ ಜಾತೆಯಂತೆ (ಈ)ನವ ವಧುವಿನಂತೆ

3. ಯುಗಾದಿ ಹಬ್ಬದ ದಿನ ಈ ಮಿಶ್ರಣವನ್ನು ತಿನ್ನಲಾಗುತ್ತದೆ.

(ಅ) ಮಾವು- ಬೇವು (ಆ) ಎಳ್ಳು- ಬೆಲ್ಲ

(ಇ) ಬೇವು- ಬೆಲ್ಲ (ಈ) ಬೇವು-ಬಾಳೆ

4. ಯುಗಾದಿ ಹಬ್ಬ ಬರುವುದು ಈ ಮಾಸದಲ್ಲಿ

(ಅ)ಚೈತ್ರ (ಆ) ವೈಶಾಖ (ಇ) ಶ್ರಾವಣ (ಈ) ಕಾರ್ತಿಕ.

5. ಈ ಕಾಲದಲ್ಲಿ ಮರದ ಎಲೆಗಳು ಉದುರುತ್ತವೆ.

(ಅ)ಮಳೆಗಾಲ (ಆ)ಚಳಿಗಾಲ

(ಇ) ಬೇಸಿಗೆಕಾಲ (ಈ) ರಾಹು ಕಾಲ

**Il. ಬೆಂಗಳೂರನ್ನು ವರ್ಣಿಸುತ್ತಾ ಹೊರನಾಡಿನಲ್ಲಿರುವ ನಿಮ್ಮ ಗೆಳೆಯ /ಗೆಳತಿಗೆ ಒಂದು**

**ಪತ್ರವನ್ನು ಬರೆಯಿರಿ. (4)**

**Ill. a) ಸೂಚನೆಯಂತೆ ಬರೆಯಿರಿ. (1X2=2)**

1. ಸಂಧಿ ಬಿಡಿಸಿ ಹೆಸರಿಸಿ :- ರಥೋತ್ಸವ

2. ಈ ವಾಕ್ಯವನ್ನು ಭೂತಕಾಲದಲ್ಲಿ ಬರೆಯಿರಿ.

ಮಕ್ಕಳು ಕಥೆ ಪುಸ್ತಕವನ್ನು ಕುತೂಹಲದಿಂದ ಓದುವರು.

**b)** ಹೋಲಿಕೆಯಂತೆ ಬರೆಯಿರಿ. **(½ X 4=2)**

1. ಗೌಪ್ಯ : ಗುಟ್ಟು : : ಸುರಭಿ : -----------

2. ವ್ಯವಸ್ಥೆ: ಅವ್ಯವಸ್ಥೆ : : ಮರೆವು : —------

3. ಶಿಕ್ಷಣಕ್ಕೆ : ಚತುರ್ಥಿ ವಿಭಕ್ತಿ : : ಪ್ರೇರಣೆಯಿಂದ : —----------

4. ಪ್ರಸಾದ : ಹಸಾದ : : ಮೊಗ : —-----

**IV. ಕೆಳಗಿನ ಪ್ರಶ್ನೆಗಳಿಗೆ ಎರಡು-ಮೂರು ವಾಕ್ಯಗಳಲ್ಲಿ ಉತ್ತರಿಸಿ. (2X2=4)**

1. ಮಿಠಾಯಿ ಕೊಟ್ಟಿದ್ದಕ್ಕೆ ಅತಿಥಿಗಳ ಆಕ್ಷೇಪವೇನು?

2. ಕನ್ನಡದ ಹೆಸರನ್ನು ಹೇಗೆ ಹಬ್ಬಿಸಬೇಕೆಂದು ಕವಿ ಆಶಿಸುತ್ತಾರೆ?

**V. ಕೆಳಗಿನ ಪ್ರಶ್ನೆಗಳಿಗೆ ನಾಲ್ಕು-ಐದು ವಾಕ್ಯಗಳಲ್ಲಿ ಉತ್ತರಿಸಿ . (3X2=6)**

1. ನವೀನ ಶಿಕ್ಷಣದ ವೈಶಿಷ್ಟ್ಯವೇನು?

2. ಕವಿ ಕನ್ನಡ ತಾಯಿಯನ್ನು ಏನೆಂದು ಕೋರುತ್ತಾರೆ?

3. ಸಂದರ್ಭ ಸಹಿತ ಸ್ವಾರಸ್ಯವನ್ನು ವಿವರಿಸಿ  **(3X1=3)**

"ದೇವರು ದೊಡ್ಡವನು ದೇವರು ದಯಾಳು?"

ಅಥವಾ

"ನಿನ್ನ ಕಲ್ಲೆ ನುಡಿವುದಲ್ಲ."

**Vl. ಕೆಳಗಿನ ಪ್ರಶ್ನೆಗಳಿಗೆ ಎಂಟು-ಹತ್ತು ವಾಕ್ಯಗಳಲ್ಲಿ ಉತ್ತರಿಸಿ. (4X1=4)**

1. ರಹೀಮನಿಗೆ ಮಗ್ಗದ ಬಗ್ಗೆ ದ್ವೇಷ ಉಂಟಾಗಲು ಕಾರಣವೇನು?

ಅಥವಾ

ಕನ್ನಡ ನಾಡಿನ ಕವಿ ಹಾಗೂ ಕಲೆಯ ಮಹತ್ವವೇನು? ವಿವರಿಸಿ.

\*\*\*\*\*\*\*\*\*\*\*\*\*\*\*\*

.