

**SINDHI HIGH SCHOOL, HEBBAL**

**II PERIODIC TEST- [2022-23]**

**SUBJECT- L2 KANNADA**

**Class: VIII Max.Marks:50**

**Date: 14.12.2022 Reading Time: 8am-8:10am**

**No. of Sides: 4 Writing Time: 8:10am-10:10am**

**ಸೂಚನೆಗಳು:**

\* ಪ್ರಶ್ನೆಪತ್ರಿಕೆಯಲ್ಲಿ ಒಟ್ಟು IX ಮುಖ್ಯ ಪ್ರಶ್ನೆಗಳಿರುತ್ತವೆ.

\* ಪ್ರತಿಯೊಂದು ಪ್ರಶ್ನೆಗಳ ಸೂಚನೆಗಳನ್ನು ಸರಿಯಾಗಿ ಓದಿಕೊಂಡು ಉತ್ತರಿಸಿ.

\* ಪ್ರಶ್ನೆ ಮತ್ತು ಉಪಪ್ರಶ್ನೆಗಳ ಸಂಖ್ಯೆಯನ್ನು ತಪ್ಪಿಲ್ಲದೆ ಬರೆಯಿರಿ.

|  |  |
| --- | --- |
| ವಾಚನ ಮತ್ತು ಗ್ರಹಿಕಾ ಕೌಶಲ್ಯ | 10 ಅಂಕಗಳು |
| ಅನ್ವಯಿಕ ವ್ಯಾಕರಣ | 8ಅಂಕಗಳು |
| ಬರವಣಿಗೆ ಕೌಶಲ್ಯ | 8 ಅಂಕಗಳು |
| ಪಠ್ಯಗಳ ಅಧ್ಯಯನ | 24 ಅಂಕಗಳು |
| ಒಟ್ಟುಅಂಕಗಳು | 50 ಅಂಕಗಳು |

**I . ಕೆಳಗಿನ ಗದ್ಯಭಾಗವನ್ನು ಓದಿಕೊಂಡು, ಕೊಟ್ಟಿರುವ ಪ್ರಶ್ನೆಗಳಿಗೆ ಸರಿಯಾದ**

**ಉತ್ತರವನ್ನು ಆರಿಸಿ ಬರೆಯಿರಿ. 1 x 5= 5**

             ದಟ್ಟವಾದ ಗಿಡಮರಗಳು , ಪ್ರಾಣಿ-ಪಕ್ಷಿಗಳು,ಗಿರಿ ಝರಿಗಳು, ಹೂವು ಹಣ್ಣುಗಳಿಂದ ಕೂಡಿರುವ ಪ್ರಪಂಚವೇ ಅರಣ್ಯ.ಅರಣ್ಯಗಳು ದೇಶದ ಹಾಗೂ ಜೀವಕೋಟಿಯ ಸಂಪತ್ತು ಮಾನವ ಜಗತ್ತಿನ     ಉನ್ನತಿಗೆ,ಪ್ರಾಣಿ ಜಗತ್ತಿನ ವಿಪುಲತೆಗೆ ಅರಣ್ಯಗಳೇ ಕಾರಣ.ಅರಣ್ಯಗಳು ಸಂಪನ್ಮೂಲಗಳ ಆಗರವಾಗಿವೆ.

ಜೀವಿಗಳ ಅಸ್ತಿತ್ವಕ್ಕೆ ಬೇಕಾದ ವಿಶಿಷ್ಟ ಪರಿಸರ ನಿರ್ಮಾಣ ಮಾಡುವುದರಲ್ಲಿ ಅರಣ್ಯದ ಕೊಡುಗೆ ಅಪಾರ. ನಮಗೆ ಉಪಕಾರಿಯಾಗಿರುವ ಅರಣ್ಯಗಳನ್ನು ಮಾನವ  ಕೃಷಿ,ಕೈಗಾರಿಕೆ, ಅಣೆಕಟ್ಟುಗಳ ನಿರ್ಮಾಣ ,ಗಣಿ ಕೆಲಸ, ತೋಟಗಾರಿಕೆ ,ಮರಮುಟ್ಟುಗಳ ಅಗತ್ಯತೆ, ಕಳ್ಳಸಾಗಾಣಿಕೆ ಮತ್ತು ಹಣದ ಆಸೆಗಾಗಿ ಲೂಟಿ ಮಾಡುತ್ತಿದ್ದಾನೆ.

ಇದರಿಂದಾಗಿ ಅರ್ಧಕ್ಕಿಂತಲೂ  ಹೆಚ್ಚು ಅರಣ್ಯಗಳು ನಾಶವಾಗಿವೆ. ಅರಣ್ಯಗಳು ಹೀಗೆ ನಾಶವಾಗುತ್ತಾ ಹೋದರೆ ಪರಿಸರದಲ್ಲಿ ಅಸಮತೋಲನ ಉಂಟಾಗುತ್ತದೆ. ಮಣ್ಣಿನ ಸವಕಳಿ  ಹೆಚ್ಚಾಗುತ್ತದೆ.   ಹವಾಮಾನದಲ್ಲಿ ಏರುಪೇರು ಉಂಟಾಗುತ್ತದೆ. ಭೂಮಿಯ ಉಷ್ಣಾಂಶ ಹೆಚ್ಚಾಗುತ್ತದೆ .ಬೆಳೆಯಲು ಮಣ್ಣು ಇಲ್ಲ . ನೀರು ಇಲ್ಲ ಎನ್ನುವ ಪರಿಸ್ಥಿತಿ ಉಂಟಾಗುತ್ತದೆ. ಇಂತಹ ಪರಿಸ್ಥಿತಿ ಬರುವ ಮುನ್ನವೇ ಎಚ್ಚೆತ್ತುಕೊಂಡು ರಕ್ಷಣೆಗೆ ತೊಡಗುವುದು ಹಿಂದಿಗಿಂತಲೂ ಇಂದು ಅತೀ ಅವಶ್ಯವಾಗಿದೆ. ಅರಣ್ಯ ರಕ್ಷಣೆಯ ಕಾರ್ಯದಲ್ಲಿ ಸರಕಾರದೊಂದಿಗೆ ಸಹಕರಿಸಬೇಕು.

ಅರಣ್ಯ ರಕ್ಷಣೆ ಪ್ರತಿಯೊಬ್ಬ ಪ್ರಜೆಯ ಆದ್ಯ ಕರ್ತವ್ಯವಾಗಬೇಕು.ಅರಣ್ಯ ಲೂಟಿ ಮಾಡುವವರ ವಿರುದ್ಧ ಸರ್ಕಾರ ಕಠಿಣ ಕ್ರಮಗಳನ್ನು ಕೈಗೊಳ್ಳಬೇಕು**.**ವನಮಹೋತ್ಸವದಂತಹ ಕಾರ್ಯಕ್ರಮಗಳನ್ನು ಕಟ್ಟುನಿಟ್ಟಾಗಿ  ಕಡ್ಡಾಯವಾಗಿ ಹಮ್ಮಿಕೊಳ್ಳಬೇಕು. ಮನೆ, ಶಾಲೆ, ಕಾರ್ಖಾನೆಗಳ ಸುತ್ತಮುತ್ತ ಕೃಷಿಭೂಮಿಯ ಸುತ್ತ ಮುತ್ತ ಖಾಲಿ ಇರುವ ಜಾಗಗಳಲ್ಲಿ ಗಿಡಮರಗಳನ್ನು ಬೆಳೆಸಬೇಕು. ಕಳ್ಳಸಾಗಾಣಿಕೆಗೆ ಕಡಿವಾಣ  ಹಾಕಬೇಕು.  ನಾವು ಅರಣ್ಯಗಳನ್ನು ರಕ್ಷಿಸಿದರೆ ನಮ್ಮನ್ನು ಅರಣ್ಯ ರಕ್ಷಿಸುತ್ತದೆ. ಅರಣ್ಯ ರಕ್ಷಣೆ ಮಾಡುವುದರಿಂದ ನಮಗೆ ತುಂಬಾ ಅನುಕೂಲವಿದೆ. ಅರಣ್ಯದಿಂದ  ಮಳೆ ,ಮಳೆಯಿಂದ ಬೆಳೆ ,ಬೆಳೆಯಿಂದ ನಮಗೆಲ್ಲ ಆಹಾರ ಎಂಬುದನ್ನು ನಾವು ಮರೆಯಬಾರದು.

**ಪ್ರಶ್ನೆಗಳು:**

1. ಅರಣ್ಯ ರಕ್ಷಣೆಯ ಕಾರ್ಯದಲ್ಲಿ ­\_\_\_\_\_\_\_\_\_ ದೊಂದಿಗೆ ಸಹಕರಿಸಬೇಕು.

1) ಪ್ರಾಣಿ-ಪಕ್ಷಿಗಳು 2) ಸರಕಾರ 3) ಕಳ್ಳರು 4) ರಾಜಕಾರಣಿಗಳು

2. ಕಳ್ಳ ಸಾಗಾಣಿಕೆಗೆ ­\_\_\_\_\_\_\_\_\_ ಹಾಕಬೇಕು.

  1) ಬೇಲಿ 2) ಮುತ್ತಿಗೆ 3) ಬಂಧನ 4) ಕಡಿವಾಣ

3. ಅರಣ್ಯಗಳು ­\_\_\_\_\_\_\_\_\_ ಆಗರವಾಗಿವೆ.

1) ಮಣ್ಣಿನ 2) ಪರ್ವತಗಳ 3) ಸಂಪನ್ಮೂಲಗಳ 4) ನೀರಿನ

4. ಅರಣ್ಯ ರಕ್ಷಣೆಯು ಪ್ರತಿಯೊಬ್ಬ ಪ್ರಜೆಯ ಆದ್ಯ­\_\_\_\_\_\_\_\_\_

 1) ಕರ್ತವ್ಯ 2) ಕಾರ್ಯ 3) ಜವಾಬ್ದಾರಿ 4) ಹೊಣೆ

5. ಅರಣ್ಯಗಳ ನಾಶವಾಗುತ್ತಾ ಹೋದರೆ ­\_\_\_\_\_\_\_\_\_ ಅಸಮತೋಲನ ಉಂಟಾಗುತ್ತದೆ.

1) ದೇಹದಲ್ಲಿ 2) ಪರಿಸರದಲ್ಲಿ 3) ಪ್ರಪಂಚದಲ್ಲಿ 4) ಮನುಕುಲದಲ್ಲಿ

**Il. ಕೆಳಗಿನ ಪಠಿತ ಪದ್ಯ ಭಾಗವನ್ನು ಓದಿಕೊಂಡು ಕೊಟ್ಟಿರುವ ಪ್ರಶ್ನೆಗಳಿಗೆ ಸರಿಯಾದ**

**ಉತ್ತರವನ್ನು ಆರಿಸಿ ಬರೆಯಿರಿ**. **1 x 5= 5**

ಕೃತಯುಗದಲ್ಲಿ ಶ್ರೀ ಗುರು ಶಿಷ್ಯಂಗೆ ಬಡಿದು ಬುದ್ದಿಯ

ಕಲಿಸಿದರೆ, ಆಗಲಿ ಮಹಾ ಪ್ರಸಾದವೆಂದೆನಯ್ಯ

ತ್ರೇತಾಯುಗದಲ್ಲಿ ಶ್ರೀ ಗುರು ಶಿಷ್ಯಂಗೆ ಬೈದು ಬುದ್ಧಿಯ

ಕಲಿಸಿದರೆ, ಆಗಲಿ ಮಹಾ ಪ್ರಸಾದವೆಂದೆನಯ್ಯ

ದ್ವಾಪರಯುಗದಲ್ಲಿ ಶ್ರೀ ಗುರು ಶಿಷ್ಯಂಗೆ ಝಂಕಿಸಿ ಬುದ್ದಿಯ

ಕಲಿಸಿದರೆ, ಆಗಲಿ ಮಹಾ ಪ್ರಸಾದವೆಂದೆನಯ್ಯ

ಕಲಿಯುಗದಲ್ಲಿ ಶ್ರೀ ಗುರು ಶಿಷ್ಯಂಗೆ ವಂದಿಸಿ ಬುದ್ಧಿಯ

ಕಲಿಸಿದರೆ, ಆಗಲಿ ಮಹಾ ಪ್ರಸಾದವೆಂದೆನಯ್ಯ

ಗುಹೇಶ್ವರ, ನಿಮ್ಮ ಕಾಲದ ಕಟ್ಟಳೆಯ ಕಲಿತನಕ್ಕೆ

ನಾ  ಬೆರಗಾದೆನು.

                                          -ಅಲ್ಲಮಪ್ರಭು

ಕಾಗೆಯ ಮರಿ ಕೋಗಿಲೆಯಾಗಬಲ್ಲುದೆ ?

ಆಡಿನಮರಿ ಆನೆಯಾಗಬಲ್ಲದೆ?

ಸೀಳ(ಳು) ನಾಯಿ ಸಿಂಹದ ಮರಿಯಾಗಬಲ್ಲುದೆ?

ಅರಿವು ಆಚಾರ ಸಮ್ಯಜ್ಞಾನವನರಿಯದೆ

ನಾಮವ ಹೊತ್ತುಕೊಂಡು ತಿರುಗುವ ಗಾವಿಲರ

ಮುಖವ ನೋಡಲಾಗದು ಅಮುಗೇಶ್ವರಾ.

                                      -ಅಮುಗೆರಾಯಮ್ಮ

**ಪ್ರಶ್ನೆಗಳು:**

1. ದ್ವಾಪರ ಯುಗದಲ್ಲಿ ಶ್ರೀ ಗುರುವು ಶಿಷ್ಯನಿಗೆ ಬುದ್ಧಿಯನ್ನು ಹೀಗೆ ಕಲಿಸುತ್ತಿದ್ದರು.

1) ಬಡಿದು 2) ಬೈದು 3) ವಂದಿಸಿ 4) ಝಂಕಿಸಿ

2. ಅಲ್ಲಮ ಪ್ರಭುವಿನ ಅಂಕಿತನಾಮವಿದು.

1) ಅಮರೇಶ್ವರ 2) ಬಸವೇಶ್ವರ 3) ಗುಹೇಶ್ವರ 4) ಅಮುಗೇಶ್ವರ

3. ಸೀಳು ನಾಯಿ ಇದರ ಮರಿಯಾಗಬಲ್ಲುದೆ ?

1) ಆಡಿನ 2) ಆನೆಯ 3) ಸಿಂಹದ 4) ಕಾಗೆಯ

4. ಇವರ ಮುಖ ನೋಡಲಾಗದು.

1) ಗೆಳೆಯರ 2) ಗಾವಿಲರ 3) ಪಂಡಿತರು 4) ಜಂಗಮರು

5.ನಾಮವ ಹೊತ್ತು ತಿರುಗುವವನು ಅರಿವು,ಆಚಾರ ಮತ್ತು ಇದನ್ನು ಅರಿತಿರ ಬೇಕು‌.

1. ಸಮ್ಯಜ್ಞಾನ 2) ಜ್ಞಾನ 3) ಸಮಯ 4) ವಿದ್ಯೆ

**Ill. ಸೂಚನೆಯಂತೆ ಬರೆಯಿರಿ.**

1.ಸಮಾನಾರ್ಥ ತಿಳಿಸಿ: 1. ಇಳೆ 2.ಮತ್ಸರ (½x2 =1)

  2.ವಿರುದ್ಧ ಪದ ತಿಳಿಸಿ: 1. ನೆನಪು 2. ಆಧಾರ (½x2 =1)

 3.ತತ್ಸಮ ತದ್ಭವ ತಿಳಿಸಿ : 1. ಆಶ್ಚರ್ಯ 2.ಕಜ್ಜ (½x2 =1)

 4.ವಿಭಕ್ತಿ ಹೆಸರಿಸಿ : 1. ಕಾಲದಲ್ಲಿ 2. ವರದಿಗೆ (½x2 =1)

5.ಬಿಡಿಸಿ ಸಂಧಿ ಹೆಸರಿಸಿ : 1. ಪರಮೋಚ್ಚ (1)

6.ಭೂತಕಾಲದಲ್ಲಿ ಬರೆಯಿರಿ : 1. ರಾಧೆ ಚೆನ್ನಾಗಿ ನೃತ್ಯ ಮಾಡುತ್ತಾಳೆ. (1)

7. ಹೋಲಿಕೆಯಂತೆ ಬರೆಯಿರಿ. (½x4 =2)

1. ಹಣ್ಣು- ಹಂಪಲು  **:** ಜೋಡಿ ಪದ  **: :** ಬೇಡ ಬೇಡ : \_\_\_\_\_\_\_\_\_

2.  **!**     :    ಭಾವಸೂಚಕ : : **,**  : \_\_\_\_\_\_\_\_\_

3. ಹೋದಳು **:** ಹೋಗು  **: :** ನೆಗೆದಳು **:**  \_\_\_\_\_\_\_\_\_

4. ಅತಿಯಾಸೆ **:** ಗತಿಗೇಡು **: :** ತುಂಬಿದ ಕೊಡ **:** \_\_\_\_\_\_\_\_\_

 IV. **ಕೊಟ್ಟಿರುವ ಸುಳಿವು ಪದಗಳ ಸಹಾಯದಿಂದ ಗದ್ಯಭಾಗವನ್ನು ಪೂರ್ತಿ ಮಾಡಿರಿ.**

(½x8 =4)

**(ಸುಳಿವು ಪದಗಳು**: ಮನುಷ್ಯನಿಗೆ , ಕಡಿಮೆ , ಸಾಧ್ಯವಿದೆ , ಬಯಸ ಬೇಕು , ಜೀವನದಲ್ಲಿ, ಮಾಡುವುದಕ್ಕಾಗಿ , ಆನಂದವೆನಿಸುತ್ತದೆ ,ಪ್ರಸಂಗಗಳಲ್ಲಿಯೂ )

ಇನ್ನೊಬ್ಬರಿಗೆ ಒಳ್ಳೆಯದಾಗ ಬೇಕೆಂದು ನಾವು ಯಾವಾಗಲೂ\_\_\_\_\_\_\_\_\_ . ಯಾವ ಮನುಷ್ಯನು ತನ್ನಷ್ಟಕ್ಕೆ ತಾನೇ ಇರಬಾರದು.  ತನ್ನ ಒಂದು ಕೈ ಇನ್ನೊಂದು ಕೈಗೆ ನೆರವಾಗುವಂತೆ ಒಬ್ಬ ಮನುಷ್ಯನು ಮತ್ತೊಬ್ಬ \_\_\_\_\_\_\_\_\_ ನೆರವಾಗಬೇಕು.

ಮನುಷ್ಯನು ಒಳ್ಳೆಯವನಾದರೆ ಸಾಲದು . ಅವನು ಒಳ್ಳೆಯದನ್ನು ಮಾಡುತ್ತಿರಬೇಕು. ಒಳ್ಳೆಯದನ್ನು\_\_\_\_\_\_\_\_\_ ಅಸಾಧಾರಣ ಪ್ರಸಂಗಗಳು ಬರಬೇಕೆಂದು ಸುಮ್ಮನಿರಬಾರದು . ಸಾಮಾನ್ಯ\_\_\_\_\_\_\_\_\_ಕೂಡ ಒಳ್ಳೆಯದನ್ನು ಮಾಡುವುದು ಅವನಿಗೆ \_\_\_\_\_\_\_\_\_ .

ಒಳ್ಳೆಯದನ್ನು ಮಾಡುವವನಿಗೆ ಸದಾಕಾಲವೂ ಒಳ್ಳೆಯದನ್ನು ಮಾಡುತ್ತಲೇ ಇರಬೇಕು ಎನಿಸುತ್ತದೆ.   ಒಳ್ಳೆಯದನ್ನು ಮಾಡಿದಂತೆಲ್ಲಾ ಅವನಿಗೆ ಹೆಚ್ಚು \_\_\_\_\_\_\_\_\_ . ಪ್ರೇಮವು . ಪ್ರೇಮವನ್ನು ಹೆಚ್ಚಿಸುವುದಲ್ಲದೆ\_\_\_\_\_\_\_\_\_ಮಾಡುವುದಿಲ್ಲ. \_\_\_\_\_\_\_\_\_ ಒಳ್ಳೆಯದನ್ನು ಮಾಡುವುದರಲ್ಲಿ ಇರುವ ಆನಂದವು ಬೇರೆ ಯಾವುದರಲ್ಲಿಯೂ ಇಲ್ಲ.

V. **ನಿಮ್ಮ ನೆಚ್ಚಿನ ಪುಸ್ತಕವೊಂದನ್ನು ಕುರಿತು ಗೆಳೆಯ / ಗೆಳತಿಗೆ ಒಂದು ಪತ್ರವನ್ನು**

**ಬರೆಯಿರಿ. 4**

VI. **ಕೆಳಗಿನ  ಪ್ರಶ್ನೆಗಳಿಗೆ ಎರಡು-ಮೂರು ವಾಕ್ಯಗಳಲ್ಲಿ ಉತ್ತರಿಸಿ. 2 x 2= 4**

1. ಜಗತ್ತು ಜುಮ್ಮೆಂದುದು ಯಾವ  ಧ್ವನಿಗೆ? ಗಾನವನ್ನು ಕೇಳಿದ ನೀಲಾಕಾಶ ಏನು

ಮಾಡಿತು?

2. ಡಿವಿಜಿ ಅವರ ಹುಟ್ಟೂರು ಯಾವುದು ?ಅವರು ಸ್ಥಾಪಿಸಿದ ಸಂಸ್ಥೆ ಯಾವುದು?

**VII. ಕೆಳಗಿನ ಪ್ರಶ್ನೆಗಳಿಗೆ ಮೂರು - ನಾಲ್ಕು ವಾಕ್ಯಗಳಲ್ಲಿ ಉತ್ತರಿಸಿ . 3 x 2= 6**

1. ರಸೂಲ್ ಖಾನ್  ಅವರು ಡಿವಿಜಿ ಅವರ ವಿದ್ಯಾಭ್ಯಾಸಕ್ಕಾಗಿ ಮಾಡಿದ ಸಹಾಯವೇನು?

2. ಆಯ್ದಕ್ಕಿ ಮಾರಯ್ಯನು ಕಾಯಕದ ಮಹತ್ವವನ್ನು ಹೇಗೆ ನಿರೂಪಿಸಿದ್ದಾನೆ?

VIII. **ಸಂದರ್ಭ ಸಹಿತ  ಸ್ವಾರಸ್ಯವನ್ನು ವಿವರಿಸಿ. 3 x 2= 6**

1.“ ಏನು ಬಂದಿರಿ ಗುಂಡಪ್ಪ?”

 ಅಥವಾ

“ಬೆಲ್ಲ ಸಕ್ಕರೆಯಾಗು ದೀನ ದುರ್ಬಲರಿಂಗೆ”

2. “ಮರುದನಿಗೈದಿತು ಮುದ ತಾಳಿ”

ಅಥವಾ

“ಅರಣ್ಯರೋದನ ! ಸುಮ್ಮನೆ ಹಾಡುವೆ.”

IX. **ಕೆಳಗಿನ ಪ್ರಶ್ನೆಗಳಿಗೆ ಎಂಟು - ಹತ್ತು ವಾಕ್ಯಗಳಲ್ಲಿ ಉತ್ತರಿಸಿ. 4 x 2= 8**

1. ಡಿವಿಜಿಯವರಿಗೂ  ಅವರ ಶ್ರೀಮತಿಗೂ ನಡೆದ ಸಂಭಾಷಣೆಯನ್ನು ಬರೆಯಿರಿ.

2. ಕೋಗಿಲೆಯ ಗಾನಕ್ಕೆ ಪ್ರಕೃತಿ ಮತ್ತು ಮನುಷ್ಯರ ಪ್ರತಿಕ್ರಿಯೆಗಳು ಹೇಗಿದ್ದವು?

\*\*\*\*\*\*\*\*\*\*\*\*\*\*\*